Diari Oficial de la Generalitat Valenciana


Sumari del DOGV 6199, del 04-02-2010 (2009/14685)

Notificació de la interlocutòria de 9 de desembre de 2009 del judici de mesures cautelars coetànies 284/2009.
-------------------------------------------------------------------------------------------------------------

### Dades del document

Número de DOGV
:   6199

Data del DOGV
:   04-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2009/14721


Data del document
:   16-12-2009

Organisme emissor
:   Jutjat de Primera Instància Número 2 d'Alcoi

Tipus de document
:   Anunci

Notificació de la interlocutòria de 9 de desembre de 2009 del judici de mesures cautelars coetànies 284/2009. [2009/14430]  
Mesures cautelars coetànies 000284/9740-AA.  
Demandants: Juan Baldo Boluda i Remedios Serra Vilaplana.  
Procurador: Rafael Palmer Peidró.  
Lletrat: José Ferrándiz Ferrer.  
Demandats: Emilio Santacatalina Agencia de Seguros, SL, i Emilio Santacatalina Revelles.  
Nieves Martín Rincón, secretària del Jutjat de Primera Instància número 2 d'Alcoi (Alacant), faig saber:   
Atés que es desconeix el domicili o la residència actuals dels demandats, Emilio Santacatalina Agencia de Seguros, SL, con CIF L12581710, i Emilio Santacatalina Revelles, con DNI 05588618U, mitjançant la provisió del dia de hui, la jutgessa, de conformitat amb el que disposen els articles 156.4 y 164 de la Llei 1/2000, d'Enjudiciament Civil, ha disposat la publicació d'aquest edicte al tauler d'anuncis del Jutjat per a portar a termini la diligència de notificar la Interlocutòria de 9 de desembre de 2009; la resolució que s'ha de notificar és la que es transcriu seguidament:   
«Jutjat de Primera Instància número 2 d'Alcoi.  
Procediment: actuacions separades de mesures cautelars número 284/2009 dimanant del judici ordinari número 160/2009.  
Demandants: Juan Baldo Boluda i Remedios Serra Vilaplana.  
Procurador: senyor Palmer Peidró.  
Demandats: Emilio Santacatalina, Agencia de Seguros, SL, i Emilio Santacatalina Revelles.  
Interlocutòria   
Alcoi, 9 de desembre de 2009.  
Antecedents de fet   
Únic. El procurador senyor Palmer Peidró, en nom i representació de Juan Baldo Boluda i Remedios Serra Vilaplana, va presentar un escrit pel qual s'interposava demanda de judici ordinari contra la part demandada en la qual s'exercitava una acció de reclamació d'una quantitat per import de 102.171,21 euros.  
Que, així mateix, en l'escrit de demanda, se sol·licitava com a mesura cautelar que el Jutjat decretara l'embargament preventiu de bens propietat de la demandada amb la finalitat d'assegurar l'efectivitat de la sentència que es dicte oportunament.  
Que es va dictar una interlocutòria per la qual es disposava la formació d'actuacions separades de mesures cautelars, i es va citar les parts a una compareixença segons l'article 733.1 de la Llei d'Enjudiciament Civil.   
Fonaments de dret   
Únic. El fumus boni iuris o aparença de bon dret, el perill de la mora processal i la prestació de caució són, sense cap dubte, factors fonamentals imprescindibles per a l'adopció de mesures cautelars ja que impliquen un grau d'agressió al dret del demandat. S'exigeixen dos requisits, els quals són: 1. Justificació del dret que es reclama (bonus fumus iuris o títol), ja que mancaria de sentit l'assegurament de l'efectivitat d'una sentència si des del principi no s'oferira cap justificació del dret que es pretén que es reconega en la resolució definitiva. 2. Periculum in mora, és a dir, que existisca perill tangible que el retard en l'obtenció de la sentència puga donar lloc a la seua ineficàcia real. Sense la concurrència d'aquest perill no es podria procedir a l'assegurament que se sol·licite; tot això sense oblidar que l'existència de perill i la justificació del dret, no impediran que el procés puga finalitzar en una sentència absolutòria, de manera que, per a obviar aquesta situació, la llei exigeix d'ordinari una contracautela.  
Que després d'haver considerat els arguments exposats pel lletrat de la part actora a l'efecte de la procedència de la mesura sol·licitada, certament es compleixen els requisits referits, i la mesura instada és necessària per a assegurar l'efectivitat de la tutela judicial que es poguera atorgar en la sentència estimatòria que es dictara, de manera que no es puga veure impedida o dificultada per situacions produïdes mentre el procés corresponent estiga pendent de resolució (perill per la mora processal), ja que, sense entrar a valorar el fons de la pretensió deduïda amb la demanda, l'acció exercitada té el corresponent sustente o fonament.   
Que hi concorren els requisits de l'existència d'una situació jurídica tutelable, la versemblança del dret que s'exercita, fumus bonis iuris, l'expectativa d'un dany immediat o de difícil reparació o l'existència del risc que l'execució es veja compromesa, periculum in mora, màximament quan la societat demandada ha cessat la seua activitat fa un any aproximadament, i no s'han presentat els comptes anuals des de l'any 2005, i la temporalitat de la mesura.   
Conseqüentment, procedeix disposar la mesura cautelar d'embargament preventiu dels béns designats per la part que es troben hipotecats, segons les notes simples informatives que acompanyen l'escrit de demanda, evitant així perjudicar l'interés de la part actora davant d'una possible insolvència de la part demandada, no satisfent així l'interés de la justícia, i prèvia prestació de caució, la qual s'estima suficient en l'import de 100 euros per a respondre dels danys i perjudicis que l'adopció de la mesura cautelar poguera causar al patrimoni de la demandada i que es constituirà en diners efectius, que s'ingressarà en el compte de dipòsits i consignacions d'aquest Jutjat i això de conformitat amb l'article 529, per remissió de l'article 728.3.  
La prestació de caució serà sempre prèvia a qualsevol acte de compliment de la mesura cautelar disposada.  
Part dispositiva   
Que procedeix disposar la mesura cautelar d'embargament preventiu de les finques següents: la finca número 17334, inscrita en el Registre de la Propietat de Cocentaina, inscripció 1a, en data 21 de gener de 1991, al tom 1081, llibre 244, foli 84; la finca número 17722, inscrita en el Registre de la Propietat de Cocentaina, inscripció 1a, en data 21 de gener de 1991, tom 1081, llibre 244, foli 82 i la finca número 17119, inscrita en el Registre de la Propietat de Cocentaina, inscripció 1a, en data 21 de gener de 1991, tom 1081, llibre 244, foli 86 i expediu els manaments que corresponga, l'embargament preventiu [...].   
Així mateix, l'actor haurà de prestar una caució dinerària per un import de 100 euros per a respondre dels danys i perjudicis que l'adopció de la mesura cautelar poguera causar al patrimoni de la demandada i que es constituirà en diners efectius, els quals s'ingressaran en el compte de dipòsits i consignacions d'aquest Jutjat, i que serà sempre prèvia a qualsevol acte de compliment de la mesura cautelar, acordada i sense expressa imposició de costes.  
Contra aquesta resolució es pot interposar un recurs d'apel·lació sense efectes suspensius, en el termini de cinc dies comptadors des de l'endemà de la notificació corresponent i del qual coneixerà l'Audiència Provincial d'Alacant.  
La part que prepare un recurs davant aquesta resolució haurà de constituir, com a requisit indispensable per a la tramitació corresponent, un dipòsit previ el qual haurà d'ingressar en el compte de dipòsits i consignacions d'aquest Jutjat obert en el Grup Banesto, i especificarà en el resguard d'ingrés, en el camp Concepte, que es tracta d'un recurs, seguit del codi 02 i la paraula Apel·lació, sense els requisits de la qual no s'admetrà el recurs (els articles 455 i següents de la Llei 1/9530 NOQ i la disposició addicional quinzena de la Llei Orgànica del Poder Judicial afegida per la Llei Orgànica 1/2009, de 3 de novembre).  
L'ingrés del dipòsit ha d'acreditar-se amb còpia del resguard d'ingrés junt amb la presentació de l'escrit de preparació del recurs.  
L'obligatorietat del dipòsit inclou les resolucions notificades amb anterioritat a l'entrada en vigor de la Llei Orgànica 1/2009. Queden exclosos els litigants que tinguen reconegut el dret d'assistència jurídica gratuïta (instrucció del secretari general de l'Administració de Justícia de 4 de novembre de 2009).  
Si el recurs fóra estimat totalment o parcialment, la part haurà de sol·licitar la devolució del dipòsit mitjançant un escrit presentat davant d'aquest Jutjat, una vegada hi hagen estat tornades les actuacions. Ho pronuncie, mane i firme».  
Tot seguit es compleix el que s'ha disposat. En done fe.  
La secretària:  
Firmats i rubricats.  
Alcoi, 16 de desembre de 2009.- La secretària judicial: Nieves Martín Rincón.